אליפות רוסיה בפוטבול

אליפות רוסיה בפוטבול (ברוסית: Чемпионат России по американскому футболу) היא האליפות הלאומית בפוטבול אמריקאי, בקרב קבוצות פוטבול אמריקאי בשטחי רוסיה. בשנים 2016–2018 נקראה בשם ליגת LAF, ליגת הפוטבול האמריקאי (ברוסית: Лига Американского Футбола, בקיצור ЛАФ). בשנת 2019 פעילותה הושהתה והקבוצות שיחקו ביניהן במסגרת אליפות רוסיה ואליפות ליגת צ'רנוזמיה הפתוחה (טורניר אזורי שנערך משנת 2013 ומשחק הגמר מכונה BLACK BOWL. בשנת 2019 התמודדו בו 10 קבוצות הפוטבול המובילות במדינה), בעונת 2019 התקיימה גם אליפות רוסיה בפוטבול נשים (WLAF), בה נטלו חלק 4 קבוצות. החל משנת 2020 פועלת ליגה מאוחדת חדשה, ליגת העל המזרח אירופית בפוטבול, שמאגדת את ליגת העל המזרח אירופית עם ליגת צ'רנוזמיה ליצירת ליגת הפוטבול הלאומית במדינה. הליגה נפתחה כל שנה בסוף אפריל והסתיימה בתחילת חודש ספטמבר. משחק הגמר (המכונה הבול הרוסי, Русский Боул), המתקיים בסוף העונה (תחילת ספטמבר), הוא משחק הגמר בו נפגשות שתי קבוצות שהעפילו משלב חצי גמר פלייאוף הליגה. בעונת 2018, ליגת ה-LAF הכילה 11 קבוצות וחולקה לשתי חטיבות אזוריות: אורל ומרכז. כל קבוצה במהלך העונה הסדירה שיחקה מול הקבוצות אשר בחטיבה שלה פעמיים (פעם אחת בבית, פעם אחת בחוץ, סה"כ 2 משחקים). לפלייאוף העפילו 8 הקבוצות הטובות ביותר והן התמודדו במשחקי הפלייאוף עד לשלב הגמר למשחק על תואר אלופת ה-LAF. בשנת 1991 נערכה אליפות ברית המועצות, שבה זכתה קבוצת "דובי מוסקבה". האליפות הרוסית הראשונה נערכה ב-1992. נטלו בה חלק 5 קבוצות: "דובי מוסקבה", "השדים המוסקבאים", "סנקט פטרבורג – 90", "דובי סיביר" ו"השדים מסיביר". זוכת האליפות שוב הייתה "דובי מוסקבה". בשל המצב הכלכלי הקשה, פורקו כל קבוצות הפוטבול ובשנת 1994 נותרה קבוצת "דובי מוסקבה" ולכן האליפות לא נערכה באותה שנה. בשנת 1996 הליגה הוקמה מחדש, אך רק לשחקני נוער והליגה הבוגרת חזרה רק משנת 2002. בשנת 2013 הליגה אורגנה בשיטה הבאה: 19 קבוצות התמודדו ביניהן בארבעה בתים אזוריים, הקבוצות הטובות ביותר מכל בית התמודדו ביניהן על תואר האליפות. משנת 2016 הליגה אורגנה מחדש בשם ליגת הפוטבול האמריקאי והיא כללה חמישה בתים אזוריים, כשהקבוצות התמודדו ביניהן על העפלה לפלייאוף ולאחר מכן לשלב הגמר שבסיומו הוכתרה אלופת המדינה. בשנת 2018 מספר הקבוצות ירד ל-11 והן התמודדו ב-2 חטיבות: אורל ומרכז. באותה עונה זכתה קבוצת הספרטנים מוסקבה באליפות הראשונה בתולדותיה ובכך עצרה את רצף האליפויות של הפטריוטים מוסקבה. בשנת 2019 הליגה הושהתה וקבוצות הפוטבול התמודדו ביניהן בטורניר אליפות רוסיה ובליגת צ'רנוזמיה הפתוחה. בספטמבר 2019 הוחלט כי בשנת 2020 ליגת צ'רנוזמיה תאוחד עם ליגת העל המזרח אירופית בפוטבול ליצירת ליגה מאוחדת לפוטבול במקום ליגת LAF. החל מעונת 2020 משמשת ליגת העל המזרח אירופית בפוטבול כאליפות המדינה והליגה הגבוהה ביותר בענף הפוטבול. ערך מורחב – אליפות רוסיה בפוטבול נשים ליגת הפוטבול הרוסית לנשים (ברוסית: Женская лига американского футбола, בראשי תיבות WLAF) נערכת מאז 2019. בעונת הבכורה השתתפו בה 6 קבוצות: "הדובדבניות" מוסקבה, "זאבות הפרא" יקטרינבורג, "חדות-הקרן" מוסקבה, "הקוברות" חברובסק וקבוצת "הלווייתניות הקטלניות" ולדיווסטוק. באליפות זכו "חדות הקרן". אתר האינטרנט הרשמי של אליפות רוסיה בפוטבול פדרציית הפוטבול הרוסית ערוץ הווידאו הרשמי באתר יוטיוב פורטל פוטבול אמריקאי (ברוסית) פוטבול אמריקאי בברית המועצות ורוסיה באליפות רוסיה 2013 תשתתפנה 19 קבוצות תולדות פוטבול אמריקאי בברית המועצות וברוסיה (באנגלית) «Антипрофессиональный вид спорта». Есть ли в России американский футбол? В Москве стартует Женская лига американского футбола אליפות רוסיה בפוטבול נשים ב־VK К Восточно-европейской суперлиге и Открытой лиге Черноземья может добавиться Волга Боул. Оставшись в формате 9х9 Американский футбол . - Спорт-Экспресс от 1.10.2002 Американский футбол . - Спорт-Экспресс от 22.10.2003 Американский футбол . - Спорт-Экспресс от 25.10.2004 Американский футбол . - Спорт-Экспресс от 29.09.2006 Американский футбол . - Спорт-Экспресс от 15.10.2007 Питерские «Грифоны» стали чемпионами России «Спартанцы» - новые Чемпионы ЛАФ! גמר אליפות רוסיה באתר יוטיוב «Спартанцы» обыграли «Стальных Тигров» и стали победителями Суперлиги «Единороги» выиграли Женскую лигу американского футбола